Tenk om Norges raskest voksende religion... | Christian Tybring-Gjedde

Frihetsaktivist

Artikkelforfatter Er Stortingsrepresentant (frp)

24. feb. 2016 21:15 Sist oppdatert 2. mars 2016

Tenk om samfunnseliten, sivilsamfunnet og et samlet mediekorps hadde oversett den rasktvoksende religionens budskap og heller fremstått som kritikernes fremste kritikere, skriver debattanten. Torstein Bøe

... Hadde hatt et verdisyn som tok avstand fra flere av de frihetsverdier vårt samfunn er bygget på - og det politiske flertallet var positive.

Debatt

Dette er et debattinnlegg. Meninger i teksten står for skribentens regning.

Tenk om landene hvor denne religionen er ledende, hadde praktisert et styresett basert på gudgitte dogmer, absolutter og hellige lover.

Tenk om de hadde sverget til et syn hvor kvinner måtte dekke seg til for å fremstå som ærbare.

Tenk om man i denne religionen bare unntaksvis kunne gifte seg av kjærlighet, og at tvangsgiftermål var utbredt.

Tenk om den religiøse praksisen i disse landene hadde betydd at kvinnene ikke kunne skilles uten samtykke fra en religiøst lærd mann, mens mannen kunne ha fire koner og skilles fra dem når det passet ham.

Tenk om styresettet i disse landene hadde betydd at kvinnens vitnemål i retten kun var verdt halvparten av mannens, og at kvinnen kun arvet en fjerdedel i forhold til mannen.

Homofili kvalifiserer til dødsstraff

Tenk om det i landene denne religionen er ledende, ble benektet at det fantes homofile, og at dersom de likevel skulle dukke opp, så kvalifiserer en slik legning til dødsstraff.

Tenk om man i denne religionen risikerte dødsstraff for å forlate religionen eller å konvertere til en annen religion.

Tenk om verdigrunnlaget i denne religionen var slik at ytrings— og trykkefrihet kun skulle finne sted dersom det ikke fornærmet en antatt profet.

Tenk om det i landene denne religionen er ledende, ble benektet at det fantes homofile,

Tenk om det i flere av disse landene der denne religionen råder, fantes egne religiøse domstoler, og at det ble utmålt straffer som innebar steining, henging og avkapping av hender og føtter.

Tenk om denne religionen hadde en hellig by hvor alle som tilhører en annen tro ble nektet adgang.

Tenk om ledende tilhengere av denne religionen hadde ment at Israel burde fjernes fra kartet, og at jødene er nært beslektet med aper og griser

Hellig krig mot annerledes troende

Tenk om millioner av tilhengere av denne religionen hadde ment at det er riktig å utøve hellig krig mot alle som ikke tror på akkurat deres Gud.

Tenk om millioner av utøvere av den samme religionen hadde ment at Vestens liberale og humanistiske verdisyn fører til moralsk forfall og uanstendig livsførsel.

Tenk om Norges biskoper hadde ment at denne religionens rettsregler og menneskerettighetsbrudd kan forsvares med henvisning til religionsfrihet.

Tenk om de fremste kritikerne av denne religionens totalitære ideologi var blitt anklaget for å være rasister, fascister, fremmedfiendtlige, ekstremister eller kjettere.

Tenk om millioner av tilhengere av denne religionen hadde ment at det er riktig å utøve hellig krig

Tenk om samfunnseliten, sivilsamfunnet og et samlet mediekorps hadde oversett denne religionens budskap og heller fremstått som kritikernes fremste kritikere.

Kulturelt selvutslettende politikere

Tenk om det politiske flertallet i landets lovgivende forsamling hadde ment at fremveksten av en religion med slike holdninger vil skape grunnlag for integrering og dialog.

Tenk om det samme flertallet hadde ment at spredning av denne religionens budskap bør finansieres av offentlige midler.

Nei, så barmhjertige, inkluderende og samtidig kulturelt selvutslettende er vi vel ikke?

I så fall var det ikke i mangel på advarsler.

Få med deg debattene hos Aftenposten meninger på Facebook og Twitter.

Flere tekster av Tybring-Gjedde?

Etter hvert blir vi til blankpolerte biljardkuler alle sammen:

Les også Jeg ødelegger idyllen. Jeg er et hår i suppa. Og det blir stadig færre av oss.

Om Syria:

Les også Dersom ikke syrere selv skal gjenreise eget land, hvem skal da gjøre det?

Kronikk: Mediene knebler meningsmangfoldet:

Les også «Politiske debatter i Norge er elitistiske. De ekskluderer og segregerer»

Her får han svar:

Les også Du får gratis spalteplass, anvend den til noe nyttig. Hilsen «folk flest».

Har du lest dette forslaget?

Les også Tybring-Gjedde mener asylsøkere ikke bør læres norsk

Har du fått med deg debatten rundt Hege Storhaug og hennes forslag mot ekstrem islam?

Her er forslagene:

Les også Dette er et av Hege Storhaugs forbilder

Politiske reaksjoner:

Les også Selv Per Sandberg mener Hege Storhaug går for langt

Forskeres kommentarer til Storhaugs tall:

Les også Avfeier Storhaugs anslag om 35 prosent fundamentalister

Religiøse lederes reaksjoner:

Les også - Storhaug-forslagene er en oppskrift på polarisering, ekstremisme og kaos

Her svarer Storhaug selv på kritikken:

Les også Mine forslag er kanskje ikke de beste. Men hva er politikernes forslag?

Hege Storhaug er gjest i ukens Debattert-podcast, hvor Hilde Sandvik og Erik Tornes diskuterer ukens største debatter. Du kan høre sendingen her, i Podbean eller via iTunes, der du kan abonnere på Debattert. I iTunes kan du også vurdere og gi tilbakemeldinger på podcasten.

Fire debattanter har skrevet hvert sitt bidrag ut fra Hege Storhaugs bok Islam. Den 11. landeplage: